Camera de Comerț și Industrie Româno-Germană (AHK România) se teme că modificările aduse Codului Penal, adoptate marţi noapte, vor avea un impact negativ asupra relațiilor economice bilaterale româno-germane, se arată într-un comunicat de presă remis redacţiei RL.

Modificările aduse Codului Penal și Codului de Procedură Penală prin Ordonanță de Urgență,a doptată marţi în regim de urgenţă, pune, în opinia companiilor germane din România, sub semnul întrebării voința noului Executiv de a continua fără compromisuri lupta împotriva corupției. O limitare a principiilor statului de drept și pericolul reapariției corupției vor avea evidente efecte negative asupra dezvoltării economice a țării. Aceste acțiuni transmit un puternic semnal de nesiguranță în rândul investitorilor germani și pot influența negativ strânsele relații economice dintre România și Germania.